hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu cs hu en cs fi en cs hu de cs it en cs hu en cs hu de hu hu hu hu hu cs hu en cs hu en cs pl en cs hu en cs hu en cs hu en da es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu cs hu hu hu hu hu en cs de hu hu hu hu hu hu hu hu hu hu hu en en en en en en en en en en en en en en en en en en en en en en en en en en hu en en en en en en en en en en en en en en en en en en en en en en en en en en en en en en en en en en en en en en en en en en en en en en en hu hu en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en hu de en hu en en en en en hu en en en en en en en en en en en en en en en en en en en en en en en en en en en en en en en en en en en en en en en en hu hu en pl de en en en en en en en en en en en en en en en en en en en en en en en en en en en en en en en en en en en en en en en en en en en en en en en hu hu en en en en en en en en en en en en en en en en en en en en en en en en en en en en hu en cs de hu hu hu hu hu hu hu hu sk hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Déli evangélikus egyházkerület – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 28.
Ugrás a navigációhoz Ugrás a kereséshez
A Déli evangélikus egyházkerület a Magyarországi Evangélikus Egyház három egyházkerületének egyike. Székhelye Budapesten található. 65 evangélikus egyházközség alkotja, elsősorban Magyarország déli megyéi tartoznak hozzá, de nem képez egybefüggő területet: egyrészt Tolna, Baranya, Bács-Kiskun, Csongrád-Csanád és Békés megye, másrészt pedig Budapest pesti oldalának evangélikus gyülekezetei tartoznak hozzá. Az egyházkerület 1952-ben jött létre, alapvetően a korábbi Bányai evangélikus egyházkerület gyülekezeteiből, de a Nyugati (Dunántúli) evangélikus egyházkerület több déli gyülekezete is hozzá került. Területe 2000-ben jelentősen lecsökkent, amikor az addigi két kerület mellé újra felállították a Nyugati (Dunántúli) Egyházkerületet.
A Deák téri evangélikus templom Budapesten
4 Evangélikus intézmények az egyházkerület területén
1952-ben a zsinat pártállami nyomásra felszámolta a négy egyházkerületet, és helyettük két újat, egy északit és egy délit állított fel. A Déli Egyházkerület 1952. július 1-jei hatállyal jött létre, első püspöke az addigi – Ordass Lajos püspök bebörtönzése után a kerület élére került – bányai egyházkerületi püspök, Dezséry László, egyházkerületi felügyelője Darvas József, az addigi bányai kerületi felügyelő lett.
Az egyházkerület területét a bányai egyházkerület nagyobb része – a budai gyülekezetek kivételével – és a dunántúli kerület tolna-baranya-somogyi, külső-somogyi egyházmegyéinek egyházközségei és néhány zalai gyülekezet alkották. (Zalaegerszegtől Pesten át Gyuláig.) Az egyházmegyei határok ugyanekkori átrajzolásának következményeként a kerületet 45 éven keresztül nyolc egyházmegye alkotta: Bács-Kiskun, Kelet-Békési, Nyugat-Békési, Csongrád-Szolnoki, Pesti, Pestmegyei, Somogy-Zalai és Tolna-Baranyai Egyházmegye. Mindkét egyházkerület székhelyéül Budapestet jelölték ki, a déli püspök egyben a Deák téri gyülekezet lelkésze is. Az első néhány év az egyházkerület számára is a megfélemlítés és az egyházi élet visszaszorításának időszaka volt.
A kommunista diktatúra enyhülésének jeleként 1956. október 5-én sor került Ordass Lajos püspök állami rehabilitációjára, ezt október 8-án követte az egyházi rehabilitáció. Ezután Dezséry László október 31-én lemondott, így Ordass püspök átvehette a déli kerület vezetését, ezt november 2-án a Szabad Kossuth Rádió által közvetített beszédében nyilvánosan is bejelenthette. Ordass Lajost 1957-ben az Evangélikus Világszövetség alelnökévé választotta, de a pártállam 1958. június 24-én másodszor is eltávolította az egyházkerület éléről. A váltásnak a legitimitás némi látszatát kölcsönözve Dezséry László néhány órára újra elfoglalta a püspöki tisztséget, majd – most már végérvényesen – lemondott. Ezt követően a gyülekezetek – egyetlen jelöltként – Káldy Zoltán pécsi lelkészt, tolna-baranyai esperest választották meg püspöknek, akit 1958. november 4-én iktattak be hivatalába. Káldy püspök 1967-től haláláig – szinte egyszemélyi vezetőként – az egyház püspök-elnöke is volt, 1984-ben pedig az Evangélikus Világszövetség budapesti ülésén elnökének választotta meg. Kemény kézzel irányította egyházkerületét és az egyházat, saját teológiai rendszerét, az ún. diakóniai teológiát szinte kizárólagossá tette.
Káldy Zoltán 1987. május 17-i halálát követően az egyházkerület Harmati Bélát, a hosszú idő óta genfi kiküldetésben dolgozó lelkészt választotta meg püspökének, a régóta betöltetlen kerületi felügyelői posztra pedig Dr. Frenkl Róbert orvosprofesszort. Az új elnökséget október 24-én iktatták be hivatalába a Deák téri templomban. 1989 szeptemberében, az államosított evangélikus iskolák közül elsőként újraindulhatott a Fasori Evangélikus Gimnázium, ezt később több más intézmény visszavétele is követte. 1996. december 31-i hatállyal a zsinat megszüntette a Csongrád-Szolnoki Egyházmegyét, gyülekezeteit a szomszédos megyékhez osztotta be; viszont 1997 novemberében kettéosztotta a Pest Megyei Egyházmegyét, létrehozva így a Dél-Pest Megyei és az Észak-Pest Megyei Egyházmegyéket. 2000-ben harmadik kerületként újra létrejött a Nyugati (Dunántúli) Egyházkerület, a területi átrendezés során a déli kerülettől Dunántúlhoz került a Somogy-Zalai Egyházmegye, Északhoz pedig a Dél-Pest Megyei és az Észak-Pest Megyei Egyházmegye, így az egyházkerületnek öt egyházmegyéje maradt. 2003-ban Harmati Béla püspök, elérve a nyugdíjkorhatárt, nyugdíjba vonult, utódjának a kerület Gáncs Péter országos missziói lelkészt választotta meg, a lemondott Sólyom Jenő kerületi felügyelő helyére pedig Szemerei Zoltánt. Beiktatásukra 2003. szeptember 6-án, Békéscsabán került sor. 2006-ban újabb felügyelőválasztásra került sor, a magyarországi evangélikusság történetében a déli kerület választott először nőt erre a tisztségre Radosné Lengyel Anna személyében, 2006. szeptember 16-án Kecskeméten iktatták be hivatalába.
65 egyházközség található az egyházkerület területén, amik 5 egyházmegyét alkotnak:
Esperese: Lupták György (kiskőrösi lelkész)
Esperese: Nagy Zoltán (békéscsabai lelkész)
Esperese: Lázár Zsolt (szarvasi lelkész)
Egyházmegyei felügyelője: Madarász Géza
Esperese: Cselovszky Ferenc (Budapest-Deák téri lelkész)
Egyházmegyei felügyelője: Krizsán Zoltán
Esperese: Aradi András (bonyhádi lelkész)
Egyházmegyei felügyelője: Rózsai György
Az egyházkerület jelenlegi vezetése:
Font Sándor egyházkerületi felügyelő
dr. Korányi András püspökhelyettes
Krizsán Zoltán egyházkerületi másodfelügyelő
Bővebben: Magyarországi evangélikus egyházközségek listája
Evangélikus intézmények az egyházkerület területén[szerkesztés]
Evangélikus Hittudományi Egyetem, Budapest
Békéscsabai Evangélikus Gimnázium, Művészeti Szakközépiskola, Kollégium és Alapfokú Művészetoktatási Intézmény, Békéscsaba
Bonyhádi Petőfi Sándor Evangélikus Gimnázium és Kollégium, Bonyhád
A Békéscsabai Evangélikus Gimnázium épülete
Budapest-Fasori Evangélikus Gimnázium, Budapest
Magyarországi Evangélikus Egyház Budapesti Kollégiuma, Budapest
Deák Téri Evangélikus Gimnázium, Budapest
Kiskőrösi Petőfi Sándor Evangélikus Óvoda, Általános Iskola, Gimnázium és Kertészeti Szakközépiskola, Kiskőrös
Mezőberényi Petőfi Sándor Evangélikus Gimnázium és Kollégium, Mezőberény
Luther Márton Szakkollégium, Budapest
Székács József Evangélikus Óvoda, Általános Iskola és Gimnázium, Orosháza
Sztehlo Gábor Evangélikus Óvoda, Általános Iskola és Gimnázium, Budapest
Tessedikkel a XXI. Századba – Második Esély Népfőiskola, Szarvas
Vajda Péter Evangélikus Gimnázium, Szarvas
Békéscsabai Evangélikus Általános Iskola, Békéscsaba
Benka Gyula Evangélikus Általános Iskola és Óvoda, Szarvas
Kossuth Lajos Evangélikus Általános Iskola, Soltvadkert
Podmaniczky János Evangélikus Óvoda és Általános Iskola, Budapest
„Égbőlpottyant” Evangélikus Óvoda, Hódmezővásárhely
Evangélikus Egyházi Óvoda, Tótkomlós
Katicabogár Evangélikus Német Nemzetiségi Óvoda, Mezőberény
Kisdeák Evangélikus Óvoda, Budapest
Napfény Evangélikus Kézműves Óvoda, Szarvas
Baldauf Gusztáv Evangélikus Szeretetotthon, Pécs
Békéscsabai Evangélikus Szeretetszolgálat, Békéscsaba
Evangélikus Diakóniai Otthon, Kaposszekcső
Győry Vilmos Evangélikus Szeretetszolgálat, Orosháza
Idősek Napközi Otthona, Kecskemét
Jó Pásztor Evangélikus Szeretetotthon, Kiskőrös
Kondorosi Nyugdíjasház – Evangélikus Egyház, Kondoros
Középhalmi Misszió Alapítvány (Szenvedélybeteg-mentő Szakszolgálat), Szarvas
Mandák Mária Evangélikus Gyülekezeti Ház, Budapest
II. Kerületi Evangélikus Egyház Idősek Klubja, Mezőberény
Rákospalotai Evangélikus Szeretetotthon, Budapest
Tótkomlósi Evangélikus Szeretetszolgálat, Tótkomlós
Evangélikus Rádiómisszió – Evangélikus Missziói Központ, Budapest
Vallási vezetők listái ország szerint
Sablon:A Magyarországi Evangélikus Egyház egyházkerületei
A Magyarországi Evangélikus Egyház egyházkerületei
Déli (1952–)  •  Északi (1952–)  •  Nyugati (Dunántúli) (1576–1952, 2000–)
Bajmóci evangélikus egyházkerület (1610–1685)  •  Bányai evangélikus egyházkerület (1610–1952)  •  Biccsei evangélikus egyházkerület (Trencsén-árva-liptói vagy vági evangélikus egyházkerület, 1610–1729)  •  Dunáninneni evangélikus egyházkerület (Pozsonyi evangélikus egyházkerület, 1735–1952)  •  Szabad királyi városi evangélikus egyházkerület (1614–1735)  •  Tiszai evangélikus egyházkerület (Tiszamelléki, tiszáninneni vagy tiszavidéki evangélikus egyházkerület, 1735–1948)
Erdélyi magyar evangélikus egyházkerület (1553–1565)  •  Felsődunamelléki magyar evangélikus egyházkerület (Pozsony-nyitra-barsi vagy csallóköz-mátyusföldi magyar evangélikus egyházkerület, 1613–1669)  •  Gömörvidéki evangélikus egyházkerület (1704–1738)  •  Keleti evangélikus egyházkerület (1922–1938?)  •  Pozsonyi pátenses evangélikus egyházkerület (1860–1867)  •  Sopron-Vas vármegyei evangélikus egyházkerület (Rábamelléki vagy vasi evangélikus egyházkerület, 1595–1681)  •  Szepes-sárosi evangélikus egyházkerület (1614)
Norvég Egyház  •  Svéd egyház  •  Dán Népegyház  •  Feröeri Népegyház  •  Magyarországi Evangélikus Egyház  •  Romániai Evangélikus-Lutheránus Egyház
In His Steps Újgenerációs Dicsőítő Zenekar  •  Erős vár a mi Istenünk
Ágostai hitvallás  •  Csittvári Krónika  •  Luther Márton kis kátéja  •  Közös nyilatkozat a megigazulástanról  •  Lutheránus egyházi irodalom Erdélyben
Déli evangélikus egyházkerület  •  Nyugati (Dunántúli) evangélikus egyházkerület  •  Északi evangélikus egyházkerület
Elnök-püspök  •  Püspök  •  Egyházkerületi felügyelő
Ordass Lajos-díj  •  Prónay Sándor-díj
A lap eredeti címe: „https://hu.wikipedia.org/w/index.php?title=Déli_evangélikus_egyházkerület&oldid=25316158”
Fotó nélküli egyházmegye infoboxot tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 28., 19:56
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.